8. Forslag til tillæg nr. 4 til Indsatsplan [adresse] for grundvandsbeskyttelse (Åben)
Tidl. politisk behandling BY, 22.02.22, pkt. 9, BY, 19.03.24, pkt. 14
Forventet sagsgang
TM-U, ØK, BY, høring, TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage stilling til udsendelse af forslag til ”Tillæg nr. 4 til 
Indsatsplan [adresse]”. Det er et tillæg, der indeholder en indsats overfor 
nitratudvaskning samt pesticidanvendelse på landbrugsjord nær drikkevandsboringer. Tillægget omfatter 
fire handleplaner for grundvandsbeskyttelse:

En handleplan for [adresse] kildeplads på [adresse]

En handleplan for Thorsø Vandværks kildeplads på [adresse] 

En handleplan for Vellev Vandværk

En handleplan for [adresse] kildepladser på [adresse] og Neder Hadsten. 
Den digitale udgave af forslag til ”Tillæg nr. 4 til Indsatsplan [adresse]” kan findes her, og er vedlagt som 
bilag. Byrådet skal desuden tage stilling til ekspropriationsvillighed, hvis det viser sig, at nitrat- og 
pesticidindsatsen ikke kan gennemføres som frivillige aftaler. Vedlagt findes som bilag en oversigt over 
berørte matrikler og tilhørende kort.
Favrskov Kommune skal udarbejde en handleplan for grundvandsbeskyttelse for alle almene 
vandforsyninger. Almene vandforsyninger er de vandforsyninger, der forsyner mindst 10 forbrugere. Inden 
for rammerne af ”Indsatsplan Favrskov” beskriver handleplanerne konkrete grundvandsbeskyttende 
indsatser, som skal gennemføres for hver vandforsyning. 
Byrådet har tidligere besluttet, at handleplanerne som udgangspunkt behandles af Teknik- og 
Miljøudvalget, medmindre der er behov for en nitratindsats og mulighed for ekspropriation af 
dyrkningsretten. I så fald skal sagen behandles i Byrådet. Der er i ”Tillæg nr. 4 til Indsatsplan [adresse]” 
behov for nitrat- og [adresse] på alle fire kildepladser og potentielt behov for ekspropriation af 
dyrkningsretten, hvorfor tillægget skal behandles af Byrådet. 
Nitrat- og pesticidindsatsen gennemføres på landbrugsarealer i indvindingsopland til almene 
vandforsyninger, hvor der er høj udvaskning af nitrat eller højt nitratindhold i grundvandsmagasinet, og hvor 
Teknik og Miljø vurderer, at der er pesticidsårbare indsatsområder. Det er samlet set nødvendigt med en 
nitrat- og [adresse] ved fire af vandforsyningerne i kommunen. Den første nitratindsats er vedtaget i 
2024 som tillæg nr. 2 til ”Indsatsplan Favrskov”. Den ophæves hermed og indgår med en tilføjelse om 
pesticidindsats i tillæg nr. 4, som indeholder de fire handleplaner. 
VURDERING
I dette tillæg indgår konkrete vurderinger af behovet for rådighedsindskrænkninger på dyrkningsjorden i 
forhold til nitratudvaskning og brug af pesticider. Desuden gennemgås øvrige forureningsrisici for de 
aktuelle kildepladser. 
[adresse]: EMN-2023-02121
Dok-ID: 3734102
Sagsbehandler: kahn
Byråd
17. december 2024  16:00
Nitratindsatsen på [adresse] kildeplads på [adresse] er uændret fra tillæg nr. 2 til 
Indsatsplan [adresse].
Nitratindsatsen indenfor indvindingsoplandene i de tre andre handleplaner er vurderet ud fra nitratindholdet 
i det oppumpede grundvand i en eller flere af boringerne på de tre kildepladser.

På [adresse] kildeplads [adresse] har en af boringerne et indhold på 50 mg nitrat/l med 
en stigende tendens. I de to øvrige boringer vurderes indholdet også at ville stige.

På [adresse] kildeplads, [adresse], har en af boringerne et indhold på 41 mg nitrat/l 
med en stigende tendens. I de to øvrige boringer vurderes indholdet også at ville stige.

På Vellev Vandværks kildeplads er indholdet i 2022 målt til hhv. 28 og 30 mg nitrat/l i grundvandet i 
vandværkets to boringer. Seneste måling i 2024 af vandet til forbrugerne viser nitrat på 43 mg/l, 
hvilket indikerer et stigende nitratindhold.
De tre kildepladser er nogle af de steder i kommunen med størst nitratindhold i boringerne. Grænseværdien 
for drikkevand er 50 mg nitrat/l. Den er ikke overskredet endnu, og indsatsen skal ses som en forebyggelse 
af en forventet fremtidig forurening af drikkevandsressourcen.
Nitrat- og pesticidindsats er ikke nødvendig i hele indvindingsoplandet ved kildepladserne. Teknik og Miljø 
vurderer, at en nitrat- og pesticidindsats er tilstrækkelig, hvis den gennemføres i den del af 
indvindingsoplandene, som ligger tættest på boringerne. Her vil indsatsen give hurtigst og mest sikker 
effekt. Indsatsen skal ske i form af tinglysning af deklaration på de berørte landbrugsarealer. Deklarationen 
sikrer, at arealerne drives pesticidfrit og uden tilførsel af gødning.  
De udpegede dele af indvindingsoplandene, er på henholdsvis ca. 108 ha ved [adresse], ca. 76 ha ved 
[adresse], ca. 25 ha i [adresse] og 38-88 ha ved [adresse]. Heraf vurderes der at være følgende 
behov for dyrkningsdeklaration:

Ved [adresse] kildeplads, [adresse] på omkring 71 ha landbrugsjord samt 9 ha 
boldbane. 

Ved [adresse] kildeplads, [adresse], 25-35 ha landbrugsjord samt mindre 
boldbaneareal.

Ved Vellev Vandværks kildeplads omkring 25 ha landbrugsjord og areal til boldbaner.

Ved [adresse] kildeplads, [adresse] på 38-88 ha landbrugsjord, afhængig af 
nitrataftalerne.
For at give lodsejer mulighed for at gennemføre nitrat- og pesticidindsatsen på ekspropriationslignende 
vilkår med frivillige aftaler, er det nødvendigt, at Byrådet beslutter at være villige til at ekspropriere 
dyrkningsretten på de matrikler, der fremgår i ”Tillæg nr. 4”, hvis der ikke kan opnås frivillige aftaler. Byrådet 
har i forbindelse med vedtagelsen af ”Indsatsplan Favrskov” 22.2.2022 tilkendegivet ekspropriationsvilje til 
pesticidindsats inden for BNBO, men skal tage særskilt stilling til indsatser over for nitrat og pesticider i 
indvindingsopland.
Kan der ikke indgås frivillige aftaler om den nødvendige nitrat- og [adresse], vil Teknik og Miljø 
meddele de nødvendige restriktioner som påbud. 
Teknik og Miljø vurderer, at der for de fire kildepladser desuden er behov for en række andre indsatser. 
Disse vedrører status på 

to jordforureninger

miljøtilsyn på 29 virksomheder og landbrug til afklaring af mulig grundvandsrisiko

nærmere analyse af vejafvandingen og afklaring af spildevandshåndtering fra fire ejendomme

afklaring af enkelte af Favrskov Forsynings spildevandsanlæg

gennemgang af 14 boringer, som muligvis skal sløjfes

gennemgang af to tankanlæg. 
De specifikke lokaliteter for de forskellige indsatser fremgår af de enkelte handleplaner.
ØKONOMI
I Budget 2024-27 er der afsat et årligt rådighedsbeløb på 275.000 kr. til grundvandsbeskyttende indsatser 
(A-203). Rådighedsbeløbet anvendes blandt andet til køb af ekstern rådgiverhjælp til løsning af [adresse] 
Kommunes indsatser. En del af de nødvendige indsatser skal udføres af [adresse], idet Teknik 
og Miljø i handleplanen forpligter sig til at have øget fokus på virksomheder og anlæg i indvindingsoplande 
samt til at føre tilsyn med overholdelse af dyrkningsrestriktioner. Gennemførelsen af indsatserne vil 
medføre flere tilsyn og vurderinger i forbindelse med sagsbehandling i forvaltningen. Det forventes, at 
opgaven kan løses indenfor det afsatte rådighedsbeløb. 
De almene vandforsyninger indbetaler et årligt beløb til Vandsamarbejdet. Vandsamarbejdet er en forening, 
hvor alle almene vandforsyninger i kommunen er medlem. Vandsamarbejdet anvender disse midler til at 
udbetale erstatning til lodsejere for rådighedsindskrænkninger.
Den foreslåede pesticidindsats skønnes at medføre en ekstraudgift for Vandsamarbejdet på ca. 1,5-2,5 
mio.kr. i de fire områder, hvor pesticidsårbare indsatsområder udpeges nu. Eventuelt efterfølgende 
udpegninger vil tilsvarende medføre udgifter for Vandsamarbejdet. Udgifterne vil blive præsenteret i 
forbindelse med de respektive handleplaner for de enkelte vandforsyninger.
INDDRAGELSE
Forslag til ”Tillæg nr. 4 til Indsatsplan [adresse]” er blevet drøftet med Koordinationsforum for Grundvand, 
der er en lovhjemlet høringspart på grundvandsområdet og består af lokale repræsentanter for bl.a. 
vandværker, Danmarks Naturfredningsforening og lokale landbrugsorganisationer. 
Teknik og Miljø har derudover løbende afholdt møder med Vandsamarbejdet om vurdering af indsatsbehov 
over for nitrat og pesticider. 
Forslaget til handleplan og de konkrete indsatser er drøftet med de tre vandforsyninger. Vandforsyningerne 
er enige i de fleste af de opstillede nødvendige handlinger. [adresse] ønsker, at nitrat- og 
pesticidrestriktioner gennemføres. De to andre vandforsyninger er dog forbeholdne overfor behovet for og 
effekten af dyrkningsrestriktioner over for nitrat og pesticider.
Lodsejere, der bliver berørt af restriktioner ift. nitrat og pesticider i de fire indvindingsoplande, er orienteret 
om de kommende tiltag.
Fire lodsejere i indvindingsoplandet til Vellev Vandværk er derudover på et fælles lodsejermøde i juli 2024 
orienteret om behovet for nitratindsats og mulige løsninger blev drøftet. 
Lodsejerne i indvindingsoplandet til [adresse] kildeplads på [adresse] har gennem 1½ år 
været inddraget i gennemførsel af nitratindsatsen i oplandet.
Forvaltningen har orienteret de berørte boldklubber om nødvendigheden af ophør af gødskning. 
Forvaltningen er i fortsat dialog med klubberne om den fremtidige drift.
Lodsejere, som kan blive direkte berørt, skal orienteres om, hvilken betydning et kommende tillæg til 
indsatsplanen forventes at få for dem. De orienteres efter Byrådet har truffet beslutning om at sende forslag 
til tillæg til indsatsplan i høring i 12 uger jf. indsatsplanbekendtgørelsen.
INDSTILLING
Direktøren for Teknik og Miljø indstiller til Byrådet:
1.
At forslag til ”Tillæg nr. 4 til Indsatsplan [adresse]” med handleplaner for [adresse], 
[adresse] samt [adresse] og Neder Hadsten, Thorsø Vandværk, [adresse] og Vellev 
Vandværk godkendes og fremlægges i offentlig høring i 12 uger.
2.
At ”Tillæg nr. 2 til Indsatsplan [adresse] med handleplan for [adresse], Ravngårdsvej og 
Neder Hadsten” ophæves.
3.
At tilkendegive at ville ekspropriere dyrkningsretten på arealer med nitrat- og pesticidindsats efter 
Miljøbeskyttelseslovens §§ 24, 24a eller 26a, hvis frivillige aftaler, ikke er mulige. De berørte arealer 
og matrikeloversigt fremgår af bilag.
BESLUTNING
Teknik- og Miljøudvalget, 4. december 2024:
Fraværende: Ingen
Tonny Lind anmodede udvalget om at få sin habilitet i sagen vurderet. Udvalget 
erklærede Tonny Lind inhabil i sagen. Tonny Lind deltog ikke i 
behandlingen af punktet.
Ad 1. Indstilles godkendt med den bemærkning, at processen frem mod implementering af nitrat- og 
pesticidrestriktion på arealerne ønskes fremskyndet. Derfor bedes forvaltningen i høringsperioden afdække 
muligheden for, bl.a. gennem dialog med vandværkerne, at skærpe tidsrammen for processen.
Ad 2. og 3. Indstilles godkendt. 
Økonomiudvalget, 10. december 2024:
Fraværende: Ingen
Indstillingerne fra Teknik- og Miljøudvalget indstilles godkendt. 
Byrådet, 17. december 2024:
Fraværende: Ingen
Tonny Lind anmodede Byrådet om at få sin habilitet i sagen vurderet. Byrådet 
erklærede Tonny Lind inhabil i sagen. Tonny Lind deltog ikke i 
behandlingen af punktet.
Godkendt.
Bilag

Bilag Villads Bruun (3818507)

Tillæg nr. 4 til Indsatsplan [adresse] (3821414)
